গোশতের বাজার স্থিতিশীল রয়েছে। কোরবানি ঈদের পর থেকে গত কয়েকদিন গরুর গোশত বিক্রি বন্ধ থাকলেও গতকাল প্রায় সব বাজারে গরু গোশত বিক্রি হয়েছে। তবে দাম আগের মতোই রয়েছে। প্রতিকেজি গরুর গোশত হাড়ছাড়া ৬০০ টাকা, হাড়সহ ৫০০ টাকা, খাসি প্রতিকেজি ৭০০ টাকা, ব্রয়লার মুরগি ১৩০ টাকা থেকে ১৪০ টাকা, সোনালি জাতের মুরগি ২৮০ থেকে ৩০০ টাকা ও দেশি মুরগি ৪২০ টাকা বিক্রি হচ্ছে। ডিমের দাম ঈদের ছুটিতে কিছুটা কমলেও এখন আবার বাড়তে শুরু করেছে। গতকাল ডিমের ডজন ৯৫টাকা থেকে একশ টাকায় বিক্রি হয়েছে। বাজারে সব ধরনের চালের দাম আগের মতো রয়েছে। স্থিতিশীল রয়েছে সয়াবিন তেল, গুড়ো দুধ, চিনি ও ডালের দাম।